3 माह में विकास पर खर्च होंगे 8.4 करोड़
जींद ब्लॉक शहर में अधिक और नरवाना में कम खर्च होगी धन राशि
अगलेतीन महीने में जिले भर में विकास कार्यों पर 8 करोड़ 40 लाख 73 हजार रुपए खर्च किए जाएंगे। डिस्ट्रिक प्लान स्कीम 2015-16 के तहत मंजूर की गई इस राशि को प्रशासन ने जारी भी कर दिया है। मंजूर हुई राशि में से 5 करोड़ 4 लाख 49 हजार रुपए जनरल कंपोनेंट (सामान्य क्षेत्र) 3 करोड़ 36 लाख 24 हजार रुपए एससी कंपोनेंट (अनुसूचित जाति क्षेत्र) में होने वाले विकास कार्यों पर खर्च किए जाएंगे।
डिस्ट्रिक प्लान स्कीम के तहत सबसे अधिक राशि जींद ब्लॉक शहर को और सबसे कम नरवाना ब्लॉक शहर को मिली है। जींद ब्लॉक के गांवों शहर में इस दौरान कुल दो करोड़ 71 लाख 27 हजार रुपए खर्च होंगे। जबकि नरवाना ब्लॉक के गांवों शहर में विकास कार्यों पर कुल 96 लाख 84 हजार रुपए खर्च किए जाएंगे। इसी तरह से उचाना में कुल एक करोड़ 10 लाख रुपए की राशि विकास कार्यों पर खर्च होगी।
बालभवन में लगेंगे झूले, कृष्णा काॅलोनी में लगेगी स्ट्रीट लाइट
डिस्ट्रिकप्लान स्कीम के तहत शहर में होने वाले विकास कार्यों में साढ़े तीन लाख से बाल भवन में बच्चों के झूलने के लिए झूले लगाए जाएंगे। जबकि सात लाख से कृष्णा काॅलोनी में स्ट्रीट लाइटें लगाई जाएंगी। इसी तरह से रेडक्राॅस के समीप बन रहे अनाथालय आश्रम के निर्माण में 25 लाख रुपए की राशि दी जाएगी। राजकीय कन्या सीनियर सेकेंडरी स्कूल में 20 लाख रुपए की लागत से हाल का निर्माण करवाया जाएगा। इसके अलावा शहर की दुर्गा काॅलोनी, शर्मा नगर काॅलोनी, भटनागर काॅलोनी , ओमनगर, वार्ड 18 अन्य कई काॅलोनियों की गलियों को पक्का करने पर लाखों रुपए खर्च किए जाएंगे।
संबंधित एजेंसियों को जारी की रािश : जयबीर
^डिस्ट्रिकप्लान स्कीम 2015-16 के तहत मंजूर की गई 8 करोड़ 40 लाख से अधिक की राशि संबंधित एजेंसी को जारी कर दी गई है। यह राशि विकास कार्यों पर अगले तीन माह यानि 31 मार्च तक खर्च की जानी जरूरी है। जिले में कई जगहों पर विकास कार्य शुरू भी हो गए हैं।\\\' -जयबीरनरवाल, प्लानिंगऑफिसर जींद।
जिस काम के लिए राशि जारी हुई वही काम हो : लोहान
^डिस्ट्रिकप्लान स्कीम के तहत गांव या शहर में जो राशि जिस काम के लिए मंजूर हुई है। वह राशि उसी पर खर्च होनी चाहिए। तभी जाकर लोगों को फायदा होगा और उनकी समस्या का समाधान होगा। प्रशासनिक अधिकारियों को इसका विशेष ध्यान रखना चाहिए। कई बार अधिकारी दबाव में आकर जिस काम के लिए पैसा आया है वहां खर्च कर दूसरी जगह खर्च कर देते हैं।\\\' -बलवान सिंह लोहान, एडवोकेट।
निर्माण कार्य में लगे अच्छी सामग्री : कृष्ण कुमार
^सरकारया प्रशासन द्वारा करवाए जाने वाले विकास कार्यों में अक्सर निर्माण सामग्री निम्न स्तर की प्रयोग में लाई जाती है। इसके कारण सरकारी पैसे का दुरुपयोग तो होता ही है। इसके साथ-साथ जनता को उससे थोड़े दिन ही फायदा मिलता है। डिस्ट्रिक प्लान स्कीम के तहत होने वाले विकास कार्यों में जरूरी है कि अच्छी सामग्री प्रयोग में लाई जाए।\\\' -कृष्णकुमार सिंगला, प्रधान मेन बाजार एसो.।
किसको कितनी विकास राशि मिली
एजेंसी का नाम राशि रुपए में
कार्यकारीअभियंता पंचायती राज 23 लाख
बीडीपीओ जींद 1 करोड़ 1.81 लाख
बीडीपीओ जुलाना 90 लाख
बीडीपीओ अलेवा 74 लाख
बीडीपीओ नरवाना 82 लाख 84 हजार
बीडीपीओ उचाना 1 करोड़
बीडीपीओ सफीदों 70 लाख 72 हजार
बीडीपीओ पिल्लूखेड़ा 52 लाख 32 हजार
ईओ नगरपरिषद जींद 1 करोड़ 69.46 लाख
ईओ नगरपरिषद नरवाना 14 लाख
सचिव नगरपालिका जुलाना 28 लाख 25 हजार
सचिव नगरपालिका सफीदों 22 लाख 33 हजार
सचिव नगरपालिका उचाना 10 लाख
कुल8 करोड़ 40.73 लाख
कंडेला में पार्क के लिए तीन, ईक्कस मनोहरपुर में जिम के लिए दो-दो लाख
जींदब्लॉक के गांवों में डिस्ट्रिक प्लान के तहत कंडेला गांव में मेरा गांव मेरी बगिया स्कीम के तहत बन रहे पार्क के लिए तीन लाख रुपए, मनोहरपुर ईक्कस स्कूल में जिम के लिए दो-दो लाख की राशि दी गई है। जीवनपुर गांव में हरिजन चौपाल के लिए तीन लाख, जलालपुरा कलां में नाले के निर्माण के लिए पांच लाख, ईक्कस स्कूल में साइकिल स्टैंड के लिए दो लाख रुपए, रधाना गांव में फिरनी पक्का करने के लिए 13 लाख रुपए की राशि मंजूर हुई है। इसी तरह से अन्य गांवों में भी गलियों नालों के निर्माण के लिए लाखों रुपए डिस्ट्रिक प्लान के तहत मंजूर किए गए हैं।
डीडीएमसीकरती है राशि मंजूर: डिस्ट्रिकप्लान स्कीम के तहत डीडीएमसी (डिस्ट्रिक डेवलपमेंट मॉनीटरिंग कमेटी) जिले भर में कौन से विकास कार्य के लिए कितनी राशि दी जानी है, इसका निर्धारण करती है। डीडीएमसी बैठक की जिला कष्ट निवारण समिति का चेयरमैन ही अध्यक्षता करता है। डीसी, एडीसी, एसडीएम आदि बैठक में मौजूद रहते हैं।
जींद. रेडक्राॅसके पास बन रहा अनाथ आश्रम, जिसमें डिस्ट्रिक प्लान का पैसा खर्च होगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva bho_Deva mar_Deva hin_Deva awa_Deva bho_Deva awa_Deva hin_Deva mai_Deva mai_Deva hin_Deva bho_Deva hin_Deva hin_Deva hin_Deva hin_Deva